recursal/SuperWikiNEXT-32B huggingface dataset:
**روٹ آئرن** (wrought iron) سے مراد ایسا لوہا ہے جس میں ایک سے دو فیصد سلیگ (slag) ملا ہوا ہو اور پھر اسے پگھلائے بغیر گرم حالت میں کوٹ کوٹ کر سخت بنا دیا گیا ہو۔ کاسٹ آئرن کی طرح روٹ آئرن کی بھی کئی قسمیں ہوتی ہیں۔ 1890ء میں اسٹیل کا استعمال عام ہونے سے پہلے روٹ آئرن بڑی کثرت سے استعمال ہوتا تھا کیونکہ یہ کاسٹ آئرن کی طرح پھوٹک نہیں ہوتا۔ 1876ء میں صرف برطانیہ میں 40 لاکھ ٹن سے زیادہ روٹ آئرن بنایا گیا تھا۔ بیسویں صدی میں اسٹیل بنانے کے نئے طریقوں کے وسیع استعمال کی وجہ سے کاسٹ آئرن اور روٹ آئرن کا استعمال کم ہوتا چلا گیا۔  

1889ء میں مکمل ہونے والا 7300 ٹن وزنی اور 1063 فٹ اونچا ایفل ٹاور روٹ آئرن سے بنا ہوا ہے۔
روٹ آئرن کو گرم کر کے ہتھوڑے کی مدد سے مختلف شکلوں میں تبدیل کیا جا سکتا ہے مگر کاسٹ آئرن کو نہیں کیا جا سکتا۔
سلیگ وہ آمیزش ہے جو پگھلے ہوئے کاسٹ آئرن کے اوپر تیرتی ہے۔ اس میں سلیکون، گندھک، فاسفورس اور ایلومینیئم کے آکسائیڈ ہوتے ہیں۔ روٹ آئرن کو بھٹی سے نکال کر جب ہتھوڑے سے مسلسل مارا جاتا ہے یارولرز کے درمیان سے بار بار گزارا جاتا ہے تو اس کی مضبوطی میں اضافہ ہوتا جاتا ہے۔ لفظ wrought کا مطلب ہے جس پر محنت کی جا چکی ہو۔  

کاسٹ آئرن کے برخلاف روٹ آئرن غیر پھوٹک ہوتا ہے اور اس سے تار اور ورق بنائے جا سکتے ہیں اور یہ آسانی سے ویلڈ بھی کیا جا سکتا ہے۔ کاسٹ آئرن میں کاربن کی مقدار 2 فیصد سے زیادہ ہوتی ہے مگر روٹ آئرن میں کاربن کی مقدار 0.08 فیصد سے کم ہوتی ہے۔

مزید دیکھیے
-----------

* کاسٹ آئرن
* اسٹیل
* دھاتی خصوصیات

حوالہ جات
---------

1. ↑  "Wrought Iron: Characteristics, Uses and Problems"۔ 30 نومبر 2016 میں اصل سے آرکائیو شدہ۔ اخذ شدہ بتاریخ 04 جنوری 2017  الوسيط `|url-status=` تم تجاهله (معاونت)
ستاروں کا ایک جُھرمٹ
**ستارہ**، **اَختَر**، **نجم** یا **تارا** دراصل شاکلہ (پلازما) کا ایک جسیم اور چمکیلا گولا ہوتا ہے۔ زمین کا قریب ترین ستارہ سورج ہے جو زمین پر زیادہ تر توانائی کا منبع ہے۔ دوسرے ستارے رات کو نظر آتے ہیں، جب سورج کی روشنی اُن کی روشنی کو ختم نہیں کرتی۔ وُہ ستارے جو ہم رات کے وقت اپنی برہنہ آنکھوں (Naked eyes) سے دیکھ سکتے ہیں، تمام جادۂ شیر (milky way) کہکشاں سے تعلق رکھتے ہیں۔ تقریباً، 5000 ستارے ہم اپنی برہنہ آنکھوں سے دیکھ سکتے ہیں۔ ہمارا نظامِ شمسی بھی اِسی کہکشاں میں شامل ہے۔
ستارہ، اپنی زندگی کے زیادہ تر حصّے میں، اِس لیے چمکتا ہے کہ اُس کے گودے میں حرمرکزی ائتلاف ہوتا ہے جس کی وجہ سے توانائی خارج ہوتی ہے، یہ توانائی ستارے کے اندرون میں چلتی ہے اور پھر باہر خلاء میں منتشر ہوجاتی ہے۔ ہائیڈروجن اور ہیلئیم سے بھاری، قریباً تمام عناصر، ستاروں میں ائتلافی عملیات سے تخلیق پائے۔

ترکیب
-----

تمام ستارے گرم دہکتے ہوئے گیس سے بنے ہیں۔ کچھ ستاروں کے بیرونی تہیں(layers) اِتنی خالی ہیں کہ اُن کو سرخ-گرم خلا کہنا بے جا نہ ہوگا۔ دوسرے ستارے بہت کثیف ہیں کہ بیرونی تہوں کے مادہ سے بھرا ایک چمچہ کئی ٹن وزن کا ہوگا۔ ستارے زیادہ تر ہائیڈروجن اور تھوڑے سے ہیلئیم گیس سے بنے ہیں۔ دوسرے عناصر بھی بہت تھوڑے مقدار میں موجود ہیں جیسے: آکسیجن، کاربن، نیون اور نائیٹروجن.

### سورج

*اصل مضمون: سورج*

**سورج**، ہماری زمین کا قریب ترین ستارہ ہے۔ اِس کا زمین سے فاصلہ تقریباً 150 ملین کلومیٹر ہے۔ یہ دوسرے نظر آنے والے ستاروں سے مختلف ظاہر ہوتا ہے۔ اِس کی وجہ یہ ہے کہ یہ زمین سے اگلے قریب ترین ستارے سے 250,000 گُنا زیادہ زمین کے قریب ہے۔ دوسرا قریب ترین ستارہ زمین سے 30 ٹرلین کلومیٹر کے فاصلے پر ہے۔ روشنی کو سورج سے زمین تک پہنچنے میں 8 منٹ لگتے ہیں۔ بعید ستارے اِتنے دُور ہیں کہ اُن کی روشنی زمین تک پہنچنے میں کروڑوں سال لگاتی ہے۔

مزید دیکھیے
-----------

* قدرتی سیارچہ
* مصنوعی سیارچہ
* زمین کا چاند
* نجمیہ

|  |  |
| --- | --- |
|  | ویکی ذخائر پر **ستارہ** سے متعلق سمعی و بصری مواد ملاحظہ کریں۔ |
**سبین گل خان** ایک پاکستانی سیاست دان ہیں جو اگست 2018 سے پنجاب کی صوبائی اسمبلی کے رکن ہیں ۔

ان کی سیاسی وابستگی پاکستان تحریک انصاف اور جماعت کے قائد عمران خان سے ہے۔

سیاسی کیریئر
------------

سبین گل کا تعلق پاکستان کے صوبہ پنجاب ، ضلع ملتان سے ہے۔ صوبائی اسمبلی کی رکن بننے سے قبل وہ 2013 میں ملتان میں پی ٹی آئی کی ضلعی خواتین صدر تھیں۔

سن 2016 میں ، وہ ضلع ملتان سے میونسپل کارپوریشن کی ممبر منتخب ہوئیں۔ 2018 میں ، وہ صوبائی اسمبلی کی رکن بن گئیں ۔

2019 میں ملتان میں سبین گل خان کی شکایت پر نشتر ہسپتال کے ڈپٹی میڈیکل سپرنٹنڈنٹ کو مریضوں سے غلط رویے کے باعث معطل کروایا و11و۔

### انتخابات 2018

سبین گل خان2018 کے عام انتخابات میں خواتین کے لیے مخصوص نشست پر پاکستان تحریک انصاف (پی ٹی آئی) کی امیدوار کی طرف سے پنجاب کی صوبائی اسمبلی کے لیے منتخب ہوئیں۔

حوالہ جات
---------

1. ↑  "سبین گل خان سیاسی کوائف"۔ پاک ووٹر۔ 18 مارچ 2021  تحقق من التاريخ في: `|date=` (معاونت)
2. ↑  "سبین گل خان سیاسی کوائف"۔ پنجاب صوبائی اسمبلی ویب۔ 18 مارچ 2021  تحقق من التاريخ في: `|date=` (معاونت)
3. ↑  The Newspaper's Staff Reporter (13 August 2018)۔ "ECP notifies candidates for PA reserved seats"۔ DAWN.COM۔ اخذ شدہ بتاریخ 13 اگست 2018

بیرونی روابط
------------

* پنجاب اسمبلی | ارکان - ممبروں کی ڈائرکٹری
**سحر زمان** (پیدائش 6 دسمبر 1996) پاکستان خواتین قومی فٹ بال ٹیم کی نمائندگی کرنے والی بین الاقوامی فٹ بال کھلاڑی ہیں۔ وہ مڈفیلڈر کی حیثیت سے کھیلتی ہیں۔ وہ پاکستان خواتین کی قومی فٹ بال ٹیم کی رکن ہیں ۔

کیریئر
------

سحر زمان کا تعلق پاکستان کے علاقے گلگت بلتستان سے ہے۔ ایک انٹرویو میں زمان نے بتا یا کہ وہ امریکی گول کیپر ہوپ سولو سے متاثر ہیں۔ زمان نے بنگلہ دیش میں ہندوستان کی خواتین فٹ بال ٹیم کے خلاف 2009 میں کھیلے گئے میچ میں 13 سال کی عمر میں پاکستان کی نمائندگی کی۔  انھوں نے 2012 میں ایس اے ایف ایف ویمن چیمپین شپ سے قبل پاکستان کے ایک تربیتی کیمپ میں حصہ لیا تھا اور 2014 پاک بحرین ویمن سیریز کے لیے بھی اسکواڈ میں شامل تھیں ، جو 2014 کے ایس اے ایف ایف ویمن چیمپین شپ سے قبل منعقد ہوا تھا۔   کلب کی سطح پر ، زمان نے پاکستان میں ینگ رائزنگ اسٹار ایف ایف سی کے لیے کھیلا ہے۔

اعزاز
-----

* **نیشنل ویمن فٹ بال چیمپین شپ :** 2020 ، گولڈن بوٹ ، 27 گول۔

حوالہ جات
---------

1. ↑  Kashif Abbasi (17 March 2014)۔ "Woman footballer says dream to wear national colour fulfilled"۔ Dawn۔ اخذ شدہ بتاریخ 02 فروری 2017
2. ↑  Abdul Rahim (31 July 2012)۔ "Player's training will take off on 3rd August"۔ The Olympic Sports۔ 17 جولا‎ئی 2020 میں اصل سے آرکائیو شدہ۔ اخذ شدہ بتاریخ 02 فروری 2017  الوسيط `|url-status=` تم تجاهله (معاونت)
3. ↑  "Pak-Bahrain women series to provide a boost for the SA event"۔ The Capital Post۔ 20 October 2014۔ اخذ شدہ بتاریخ 02 فروری 2017

بیرونی روابط
------------

* قومی ٹیم پروفائل[*مردہ ربط*]
جیوترلنگ is located in بھارتسومناتھ**سومناتھ**ملکا ارجن**ملکا ارجن**مہا کالیشور**مہا کالیشور**اوم کاریشور**اوم کاریشور**ویدیا ناتھ**ویدیا ناتھ**بھیماشنکر**بھیماشنکر**رامیشور**رامیشور**ناگیشور**ناگیشور**وشوناتھ**وشوناتھ**تریمباکیشور**تریمباکیشور**کیدار ناتھ**کیدار ناتھ**گرش نیشور**گرش نیشور**بارہ جیوترلنگوں کا محل وقوع
پرانوں کے مطابق ہندو مت میں بھگوان شیو جہاں جہاں بذات خود ظاہر ہوئے اُن بارہ مقامات پر نصب شیولنگوں کو جیوترلنگوں کے روپ میں پوجا جاتا ہے۔ یہ کل بارہ ہیں۔ سوراشٹر پردیش (کاٹھیاواڑ) میں سومناتھ، شری شیل (شری شیلم) میں ملکا ارجن، اجین میں مہا کال، کھنڈوا ضلع میں اوم کاریشور، پرلی میں ویدیاناتھ، پونے میں بھیم شنکر، رام ناتھ پورم میں رامیشورم، ہنگولی ضلع میں ناگیشور، وارانسی (کاشی) میں وشوناتھ، دریائے گوداوری کے کنارے پر تری یمباکیشور، ہمالیہ میں کیدار ناتھ اور اورنگ آباد ضلع میں گرشنیشور۔

ہندوؤں کا عقیدہ ہے کہ جو انسان روزانہ صبح اور شام کے وقت اِن بارہ جیوترلنگوں کا نام لیتا ہے، اس کے سات جنموں کے کیے ہوئے گناہ ان لنگوں کی بھکتی کرنے سے مٹ جاتے ہیں۔

حوالہ جات
---------

1. ↑  "بارہ جیوترلنگ، ایک سفر" (بزبان ہندی)۔ संस्थान का आधिकारिक जालस्थल۔ 21 ستمبر 2008  تحقق من التاريخ في: `|date=` (معاونت)
2. ↑  جاگرن پر آرکائیو شدہ (Date missing) بذریعہ www2.jagran.com (Error: unknown archive URL)، یاہو جاگرن پر
**شاہدہ احمد** ایک پاکستانی سیاست دان ہیں جو اگست 2018 سے پنجاب کی صوبائی اسمبلی کی رکن ہیں۔

ان کی سیاسی وابستگی پاکستان تحریک انصاف سے ہے۔

ابتدائی زندگی اور تعلیم
-----------------------

شاہدہ احمد 6 فروری 1961 کو پاکستان کے شہر راولپنڈی میں پیدا ہوئیں۔ 

شاہدہ احمد نے بیچلر آف سائنس کی ڈگری حاصل کر رکھی ہے۔

سیاسی کیریئر
------------

2018 کے عام انتخابات میں خواتین کے لیے مخصوص نشست پر پاکستان تحریک انصاف (پی ٹی آئی) کی امیدوار کے طور پر شاہدہ احمد پنجاب کی صوبائی اسمبلی کے لیے منتخب ہوئیں۔

جنوری 2020 میں انھیں زرعی تحقیقاتی بورڈ کی رکن نامز کیا گیا ۔ رکنیت کی تصدیق کے بعد شاہدہ نے زراعت کی ترقی اور پیداواری صلاحیتوں کو بڑھانے کے لیے ادا رہے کو مزید فعال و متحرک بنانے اور حکومت کی طرف سے کامیاب کسان منصوبے کو عملی شکل دینے کے لیے تما م تر وسائل بروے کار لانے کی یقین دہانی کروائی ۔

حوالہ جات
---------

1. 1 2  "Profile"۔ www.pap.gov.pk (بزبان انگریزی)۔ Punjab Assembly۔ اخذ شدہ بتاریخ 14 اکتوبر 2018
2. ↑  "شاہدہ احمد زرعی تحقیقاتی بورڈ کی ممبر نامزد نوٹیفکیشن فائنل، کاشتکاروں کو ریلیف دینے  کیلئے ہر ممکن کوشش کریں گے، ایم پی اے"۔ روزنامہ پاکستان۔ 19 مارچ 2021  تحقق من التاريخ في: `|date=` (معاونت)
**شرق شناسی**  مشہور فلسطینی نژاد امریکی مستشرق پروفیسر ایڈورڈ سعید (1935ء - 2003ء) کی 1978ء میں شائع ہونے والی انگریزی کتاب Orientalism کا اردو ترجمہ ہے۔ یہ ترجمہ محمد عباس نے کیا ہے اور اسے مقتدرہ قومی زبان اسلام آباد نے شائع کیا ہے۔ ایڈورڈ سعید عہد حاضر کے چند نامور ترین دانشوروں میں ایک تھے۔ ادب، ثقافت، سیاست اور لسانیات سے متعلق موضوعات پر ان کی بیس کتابیں شائع ہوئیں جن کا دنیا کی متعدد زبانوں میں ترجمہ ہو چکا ہے۔ ان میں سے سب سے زیادہ فکر انگیز کتاب اوریئنٹلزم (شرق شناسی) ہے۔ اس عہد آفریں کتاب میں مغربی سامراج کے سائے میں پنپنے والے اوریئنٹلزم کا حقیقت افروز تنقیدی جائزہ پیش کیا گیا ہے۔ پروفیسر ایڈورڈ سعید مغربی علوم کی اس شاخ کو مغرب کی سامراجی توسیع پسندی کا آلہ کار قرار دیتے ہیں۔ ان کے خیال میں مغرب نے مشرق پر غلبہ حاصل کرنے اور اپنے اس غلبے کو دوام بخشنے کی خاطر یہ علم ایجاد کیا تھا۔ مغربی ملوکیت کا دستگیر یہ علم مشرقی قوموں کے ماضی اور حال کی روشنی میں نئی تعبیر اور غلاموں کی غلامی پر رضامند رکھنے کی تدبیر کرتا ہے۔ ایڈورڈ سعید مشرق کی قوموں کو یہ درس دیتے ہیں کہ وہ اس سامراجی آئیڈیالوجی کو رد کر دیں، اپنے ماضی کی مسخ شدہ تصویروں کو قبول نہ کریں اور اپنے ماضی کی بازیافت خود کریں۔

مزید دیکھیے
-----------

* ایڈورڈ سعید

حوالہ جات
---------

1. ↑  او ایل آئی ڈی:
2. ↑  ایڈورڈ سعید، دائرۃ المعارف بریٹانیکا
**شمسی طوفان** ایک سورج کی سطح پر اچانک پیدا ہونے والی تیز چمک ہوتی ہے جسے بہت زیادہ توانائی (1025× 6 جولز) کے اخراج کے طور پر جانا جاتا ہے۔

تازہ ترہن
---------

سائنسدانوں نے کہا ہے کہ ہماری زمین سال 2005ء کے بعد سے اب تک کے طاقتور ترین شمسی طوفان کی زد میں ہے۔
سائنسدانوں کا کہنا ہے کہ شمسی طوفان کے نتیجے میں زمین انتہائی توانائی والے ذرات کی بمباری کی زد میں ہے۔

توانائی سے بھرپور یہ ذرات زیادہ تر سٹیلائٹس کے بارے میں فکرمندی کا سبب ہیں جن کے کام میں وہ رخنہ ڈال سکتے ہیں۔ ساتھ ہی خلابازوں کے لیے بھی یہ باعثِ تشویش ہے۔
اس کے علاوہ بجلی کی ترسیل اور مواصلاتی نظام بھی متاثر ہو سکتا ہے۔

اثرات
-----

اکتوبر سال 2003ء میں کرہِ ارض کی فضا سے ٹکرانے والے سب سے طاقت ور شمسی طوفان کی وجہ سے پیدا ہونے والی مقناطیسی شعاؤں سے جاپان کا ایک مصنوعی سیارہ تباہ ہو گیا تھا۔

سنہ انیس سو بہتر میں شمسی طوفان کے باعث امریکا کی ریاست الینوئے میں فون لائنز متاثر ہوئی تھیں۔

حوالہ جات
---------

1. ↑  The Total Irradiance Monitor (TIM): Science Results
2. 1 2  زمین طاقتور ترین شمسی طوفان کی زد میں - BBC News اردو
3. ↑  BBC Urdu
4. ↑  شمسی طوفان کا زمین سے ٹکراؤ جاری - BBC News اردو

| * د
* ب
* ت
قدرتی آفات |
| --- |
| ارضیاتی | 
* زلزلہ
* Mass wasting (ہبوط ارضs اور Mudslide)
* آتش فشاں

 |
| پانی | 
* سیلاب (Coastal floods and Flash flood)
* Limnic eruption
* Storm surge
* سونامی

 |
| موسمی | 
* برفشار
* Blizzard
* Cold wave
* سمندری طوفان
* Derecho
* Drought
* گرمی کی لہر
* Ice storms
* آندھی
* طوفان گرد و باد

 |
| آگ | 
* جنگلی آگ

 |
| صحت اوربیماریاں | 
* Epidemic (عالمگیر وبا)
* قحط

 |
| خلا | 
* گاما شعاعوں کا اخراج
* Impact event
* شمسی طوفان
* Geomagnetic storm
* سپر نووا
* Hypernova
* Global catastrophic risks

 |
**ریمڈیسیویر** (انگریزی: Remdesivir) ایک اینٹی وائرل (وائرسوں سے متصادم) ڈرگ ہے۔ یہ پہلی ڈرگ ہے جسے رہاستہائے متحدہ امریکا کی وفاقی ڈرگ ایجنسی (ایف ڈی اے) نے کووڈ 19 کے علاج کے لیے منظور کیا۔ اس کا استعمال 12 سال یا اس سے بڑھی ہوئی عمر کے لوگ کر سکتے ہیں جن کا وزن کم از کم 40 کیلو گرام ہو۔ ایف ڈی اے نے اس ڈرگ کو یکم مئی 2020ء میں کورونا وائرس کے علاج کے لیے منظور کیا جو شدید نوعیت (مصدقہ یا مشتبہ) ہو اور جہاں مریض ہسپتالوں میں زیر علاج ہوں۔ بعد ازاں یہ ڈرگ کو ہنگامی حالات میں استعمال (ای یو اے) کے تحت کم عمر مریضوں یعنی 12 سال سے کم عمر کے کورونا مریضوں کے لیے بھی منظور ہوا جو 12 سال سے کم ہوں اور جن کا وزن 3.5 کیلو سے لے کر 40 کیلو کے بیچ میں ہو۔

اس سے قبل ریمڈیسیویر کو ایبولا وائرس کے علاج کے لیے بھی استعمال کیا گیا، حالاں کہ اس معاملے میں اثر انگیزی پر اختلاف ہے۔

عالمی ادارہ صحت کی مخالفت
-------------------------

عالمی ادارہ صحت نے نومبر 2020ء میں اور بعد میں 2021ء میں ریمڈیسیویر کے ہسپتال بھرنی مریضوں کے لیے ہنگامی استعمال کے خلاف صلاح دی۔ ادارے کے مطابق ریمڈیسیویر نہ تو فنا بزیری (mortality) ، مشینی وینٹی لیٹر کی ضرورت، مطبی بہتری کی ضرورت اور نہ ہی دیگر مریضوں سے متعلق امور میں مدد گار ثابت ہوئی ہے۔

سیاست دانوں کے بیچ ڈرگ کو لے کر رسا کشی
---------------------------------------

بھارت کی ریاست مہاراشٹر میں جہاں اپریل 2021ء میں ہر روز اوسطًا 60,000 نئے کووڈ 19 معاملات ریکارڈ کر رہا تھا، ایک عجیب و غریب صورت حال دیکھنے میں آئی ریاستی بر سر اقتدار مہا وکاس اگھاڑی کے بر عکس حزب اختلاف بی جے پی نے ذاتی ریمڈیسیویر سازوں سے یہ ڈرگ خرید کر اسے بانٹنے کی کوشش کی جب کہ حکومت اس ڈرگ کی بازار میں بھاری قلت سے پریشان دکھائی دی۔ دوسری جانب قریب قریب ایسے ہی وقت پر ملک کے دار الحکومت دہلی کے وزیر اعلٰی اروند کیجریوال نے شکایت کی کہ جہاں ان کی انتظامی ریاست میں کورونا کے معاملے بڑھتے جا رہے ہیں، وہیں آکسیجن اور ہسپتال میں پلنگوں کی کمی کے ساتھ ساتھ ریمڈیسیویر کی بھی قلت دیکھی جا رہی ہے۔ اس طرح سے ادارہ عالمی صحت کے بر عکس کئی سیاست دان ریمڈیسیویر کو ایک مفید اینی وائرل ڈرگ تصور کر رہے ہیں جس کا کہ کورونا وائرس جیسی عالمی وبا کی ممکنہ روک تھام اور علاج و معالجہ میں ایک اہم رول ہے۔

مزید دیکھیے
-----------

* کورونا وائرس

حوالہ جات
---------

1. ↑  What is the role of the antiviral drug remdesivir in the treatment of coronavirus disease 2019 (COVID-19)?
2. ↑  The journey of remdesivir: from Ebola to COVID-19
3. ↑  WHO recommends against the use of remdesivir in COVID-19 patients
4. ↑  How BJP tried to buy remdesivir directly from firm & gaps in Thackeray govt fanned controversy
5. ↑  24,000 Cases In Delhi, Shortage Of Oxygen, Remdesivir: Arvind Kejriwal
Thymus serpyllum
حاشا
ساگوان
پچولی
**ریمانیہ** (علمی نام: *لیبی ایٹا* - *Lamiaceae*) دو فلقی پودوں میں سے ایک خاندان ہے جس ميں 7200 قسمیں اور 236 اجناس ہيں۔ یہ پودوں کا خاندان دنیا کے ہر علاقے میں پانی کے نزديک پا یا جاتا ہے۔ یہ خاندان پودوں اور درختوں (ساگوان) پر مشتمل ہے۔ ریمانیے ميں سے بہت سی اقسام طب ميں اور مسالوں کے طور پر استعمال ہوتی ہيں۔ اس خاندان میں یک سالہ، دو سالہ، بارہماسی پودے یا دیرپا قائم پودے ہیں۔

توصیف
-----

لیبی ایٹا کا خاندان پودوں، درختوں، جھاڑیوں اور لِيانوں پر مشتمل ہے جس کے پاس ابتدائی یا مرکب پتے (بے خوشوں کے ) ہوتے ہيں۔ اس کے پھول دو قسمی اور دو رُخے طَور پَر تیار ہوتے ہيں۔ اس کا پھل ڈروپ (گٹھلی دار پھل) یا Nucula کے نام سے مشہور ہے۔ ریمانیہ بہت سے طبیعی مواد گلائیکوسائیڈوں، فلیوو نائڈذوں، کافئیک اسید، نامیاتی مرکبات (القَلی نُما) پر مشتمل ہوتے ہیں اور اس لیے طب، سنگار، صنعت اور غذائی صنعت ميں استعمال ہوتے ہیں۔

### غذائی صنعت

ریمانیے کی بہت سی اقسام مريم گلي، تلسی نازبو، حاشا، نازبو اور اِکلیل مصالحوں کے طور پر استعمال ہو تی ہيں اور ریمانیے کے پودوں کی کوئی اقسام کے پاس کھانے کے قابل ہونے والے بصلے ہیں۔ ان اقسام میں سے سنبل (STACHYS)،کولس اور پتھر چور (جو ایشیا میں سبزی کے طور پر استعمال ہوتا ہے) سب سے مشہور ہيں۔

### ریمانیے کی طبی قسمیں

ریمانیے کے خاندان ميں بہت سے طبی پودے ہیں۔ ان پودوں سے مريم گلي، حاشا، پیپرمنٹ، بادرنجبویه، زوفا، تُلسی نازبو، گزنه، بلی لوٹن اور تنکار سب سے مشہور ہیں۔ طبی بودوں میں بہت سے طبی مواد پر مشتمل ہيں جو جلدی مرضوں اور التہابوں (پھولنے) پر اچھا اثر ڈالتے ہیں۔ کچھ مواد بیکٹیریا پر جراثیم کش اثر بھی ڈالتے ہیں۔

### صنعتی پودے

* **ساگوان (Tectona grandis)** ایک درخت ہے جس کی کاشت ایشیا میں گرم علاقوں میں ہوتی ہے اور لکڑی نکلنے کے لیے کام میں آتا ہے۔
* **Gmelina arborea** ایک درخت ہے جو سیلولوز بنانے کے لیے استعمال میں آتا ہے۔
* **پچولی** (پَچَولی) ایک پودا ہے جو سنگار ميں عطریات بنانے کے لیے استعمال میں آتا ہے۔

### زیبائشی پودے

* مريم گلي
* ماستیاری
* سُنبل
* الشولتزيہ
* انگریزی اسطو خودوس
* بدرنگ بویا
* گار (پودا)
* سومالی بونا
* تنکار

حوالہ جات
---------

*
پاکستان کے خیبر پختونخوا میں واقع ایک حسین تفریحی مقام جو سطح سمندر سے 2362 میٹر بلندی پر واقع ایک سطح مرتفع ہے۔ *شوگران* یا *شوگراں* کیوائی سے صرف 10 اور بالاکوٹ سے 34 کلومیٹر کے فاصلے پر واقع ہے۔

شوگران محل وقوع
---------------

"شو" مطلب ہندکو زبان میں "خوبصورت" اور "گراں" کے معنی "گاؤں" کے ہیں، اس کا مطلب "خوشنما اور دیدہ زیب گاؤں" ہے۔ "شو" مقامی زبان میں "تندوتیز ہوا" کو کہتے ہیں، یعنی ایسا مقام جہاں تیز ہواؤں کا راج ہو۔
اسلام آباد سے کیوائی کا 212 کلومیٹر کا فاصلہ ایک ہموار سڑک کے ذریعے طے کیا جا سکتا ہے جس کے بعد شوگران تک بھی سڑک بنی ہوئی ہے لیکن چڑھائی کے باعث جیپوں یا گھوڑے خچر پر سفر کرنا زیادہ مناسب ہے۔ کیوائی سے شوگران تک کا راستہ انتہائی حسین و دلفریب نظاروں کا حامل ہے۔
مانسہرہ سے 50 کلومیٹر دور، بالا کوٹ ، بٹہ راسی جنگلات سے گذر کر ڈیڑھ گھنٹے میں شوگران پہنچا جا سکتا ہے۔ حبیب اللہ کے مقام سے دریائے کنہار شروع ہو جاتا ہے۔
شوگران میں کئی ہوٹل واقع ہیں جہاں مناسب قیمت پر رہائش حاصل کی جا سکتی ہے۔

شوگران مقامات
-------------

شوگران کے مشرق میں سری، پائے اور مکڑا پہاڑ موجود ہے، مغرب میں موسی کا مصلی موجود ہے۔ شمال میں پیرنگ، مانا مینڈوس، شنکیاری کے مقامات ییں۔ جنوب میں گھنا جنگل ہے۔
شوگران کے قابل ذکر مقامات میں سری پائے، مانا منڈوس، مانشی، درشی، شاڑان، شنکیاری ہٹ زیادہ معروف ہیں۔ نواحی جنگلات میں مگری، مالکنڈی، جوانس، لولانی، بیرنگ اور کھیتر کافی گھنے ہیں، دن میں بھی ان تک سورج کی روشنی نہیں پہنچتی۔
**محمد ہاشم** (سن 1664-1732) ، جو اس کے لقب **خافی خان کے** نام سے مشہور ہیں ، مغل ہندوستان کے ایک سرکاری ملازم اور مورخ تھے۔ وہ ہندوستان کی تاریخ کے بارے میں فارسی زبان کی ایک کتاب ، *منتخب اللباب کی* تصنیف کے لیے قابل ذکر ہیں ۔

سیرت
----

محمد ہاشم کو شہنشاہ محمد شاہ نے خفیٰ خان (یا خوافی خان) کا لقب دیا تھا ، کیوں کہ اس کے آبا و اجداد موجودہ ایران میں خاف (یا خواف ) سے آئے تھے۔ اس کی پیدائش کی صحیح تاریخ اور جگہ معلوم نہیں ہے ، لیکن وہ شاید ہندوستان میں پیدا ہوا تھا۔ *منتخب ال لوباب* فرماتے ہیں کہ انھوں نے "صوابدید کی عمر" کو پہنچتے ہوئے 52 سال مکمل کیا تھا جب شاہ جہاں کے وزیر سعد اللہ ( ہجری سال 1066) کی موت کے بعد 74 سال گذر چکے تھے۔ معاصر "صوابدید کی عمر" کو 14 سال فرض کرتے ہوئے ، اس سے یہ ظاہر ہوتا ہے کہ خافی خان 1664 کے قریب پیدا ہوا تھا۔ 

خافی خان کے والد خواجہ میر بھی مورخ تھے اور مغل شہزادہ مراد کے ماتحت ایک اعلی عہدے پر فائز تھے۔ خفی خان نے شاید اپنے کیریئر کا آغاز بطور مرچنٹ یا سرکاری کلرک کے طور پر کیا تھا اور 1693–1694 میں بمبئی تشریف لے گئے ، جہاں ان کا ایک انگریزی عہدیدار کے ساتھ انٹرویو تھا۔  سموگر کی لڑائی میں خواجہ میر شدید زخمی ہوئے تھے ، جس میں مراد کو اپنے بھائی اورنگ زیب نے شکست دی تھی۔ بعد میں ، خواجہ میر نے اورنگزیب کی خدمت کی اور ان کے بیٹے خافی خان نے بھی اورنگ زیب کے عہد (1658-1707) کے دوران مختلف سول اور فوجی خدمات انجام دیں۔ 

خافی خان نے اورنگزیب کے جانشینوں کی خدمت کی ، جن میں بہادر شاہ ، فرخ سیر اور محمد شاہ شامل ہیں۔  وہ دکن اور گجرات میں رہتا تھا ، ایک لمبا عرصہ سورت میں گزارتا تھا۔ وہ احمد آباد ، راہوری اور چمپنر (جس کی گورنری شپ انھوں نے بہادر شاہ کے دور میں سنبھالی تھی) میں بھی رہا۔ ان کے *منتخب اللباب* میں محمد شاہ کے دور حکومت کے 14 ویں سال یعنی 1732 کے شروع تک کے واقعات شامل ہیں۔ انھوں نے ہندوستان کی معمولی مسلم خاندانوں کی تاریخ پر بھی ایک کتاب لکھی: یہ کتاب بظاہر فرشتے کے کام کا ایک خاکہ تھی اور اس کا ایک چھوٹا سا حصہ بھی نسخے کی شکل میں باقی ہے۔ 

خافی خان نے *نظام الملکی* کا لقب حاصل کیا ، جس سے اندازہ ہوتا ہے کہ انھوں نے اپنے آخری سالوں کے دوران نظام الملک ، آصف جاہ اول کی خدمت کی ، جس نے حیدرآباد ریاست قائم کیا۔ وہ شاہ نواز کا قریبی دوست تھا ، آصف جاہ اول کا ایک اور درباری اور *مآثر الامراء کا* مصنف تھا۔

حوالہ جات
---------

1. 1 2 3 4  H. Beveridge (1993)۔ "K̲h̲wāfī K̲h̲ān"۔ $1 میں M. Th. Houtsma۔ E. J. Brill's First Encyclopaedia of Islam, 1913-1936۔ BRILL۔ صفحہ: 868–869۔ ISBN 90-04-09790-2
2. 1 2  Harbans Singh، مدیر (1992)۔ The Encyclopaedia of Sikhism: M-R۔ Punjabi University۔ صفحہ: 148۔ ISBN 978-81-7380-349-9
ریڈن مارٹل کامبیٹ کا ایک مشہور شخص ہے
**ریڈن** مارٹل کامبیٹ کہانیوں اور کھیلوں کا ایک مشہور شخص ہے۔

شکل
---

ریڈن کے لباس کا مخصوص ترین حصہ اس کی ٹوپی ہے، جو وہ کئی مارٹل کامبیٹ کے کھیلوں میں کنگ لاؤ کی طرح ہتھیار کے طور پہ استعمال کرتا ہے۔ اس کا لباس چینی شاؤلن کو مدنظر رکھ کے بنایا گیا ہے۔

سپاہیانہ فن
-----------

ریڈن آندھی کو لڑائ میں استعمال کرتا ہے۔ وہ طوفانوں کو بھی قابو کر سکتا ہے اور کئی کھیلوں میں وہ اڑنے کی صلاحیت رکھتا ہے۔ اس کے لڑنے کا انداز شاؤلن سے ملتا ہے لیکن اس کی کئی قوتوں کے باعث اس کے شاؤلن طریقے مکمل طور پہ واضح نہیں ہوتے۔ مارٹل کامبیٹ ڈیڈلی آلاینس میں یہ **نان چوان** اور **جوجیٹسو** استعمال کرتا ہے۔

تاریخ
-----

ریڈن چاند کا سپاہی کہلاتا ہے اور وہ آندھیوں کا سردار بھی ہے۔ اسنے خود دنیا کو کئی دفعہ بچایا ہے اور اب یہ باقی سپاہیوں مثلآ لیو کینگ کی مدد کرتا ہے۔ مارٹل کامبیٹ ڈیسیپشن میں اس کو بلاٰخر لیو کینگ سے خود لڑنا پڑتا ہے۔

بیرونی روابط
------------

ریڈن (مارٹل کامبیٹ)

| * د
* ب
* ت
مارٹل کامبیٹ سیریز |
| --- |
| Video games | 
* لیو کینگ
* سب زیروہ
* سکارپین
* ریڈن
* کینوہ
* باراکا
* بو راۓ چو
* ساۓرئکس
* دراھمن
* عرماک
* فراسٹ
* فوجن
* گورو
* حاوئک
* حوٹارو
* جیڈ
* جارک
* جاکس بریگز
* قبال
* خامیلین
* کنٹارو
* کیرا
* کٹانا
* کوبرہ
* کنگ لاؤ
* لی مئ
* موادو
* ملینا
* موکاپ
* مولوق
* موٹارؤ
* نائٹ ولف
* نٹارا
* نوب سا‏‏ئبوٹ
* عناگا
* کوانچی
* رین
* ریکؤ
* رپٹائل
* سیکٹور
* شینگ سنگ
* شیواہ
* شننک
* سندیل
* سموک
* کرٹس سٹرا‏ئکر
* تانیا
* شاوخان

 |
شہزاد رضوی کی تصانیف
**ڈاکٹر شہرزاد اے رضوی** (28 فروری 1937)، بھارت کی ریاست مدھیہ پردیش کے شہر گوالیار میں پیدا ہوئے۔ آپ امریکا میں مقیم مصنف، سکالر اور اردو شاعر ہیں۔

ان کی کئی غزلیں اور شاعری اردو دنیا میں مشہور و مقبول ہیں۔

بچپن اور ابتدائی زندگی
----------------------

1857 غدر کے دور کے معروف محب وطن علامہ فضل حق خیرآبادی کے پوتے مضطر خیرآبادی تھے اور ان کے پوتے رضوی صاحب ہیں۔ ڈاکٹر شہزاد رضوی کا تعلق اترپردیش کے ایک مردم خیز قصبے خیر آباد سے ہے۔ خیر آباد اردو ادیب شاعر، دانشوروں کا گڑھ مانا جاتا ہے۔ یہیں کے خاندان سے تعلق رکھنے والے رضوی کا تعلق مضطر خیرآبادی سے ملتا ہے۔

مشہور نغمہ نگار اور شاعر جاں نثار اختر، رضوی صاحب کے چچا ہیں۔ اور جاوید اختر چچیرے بھائی ہیں۔

ادبی سفر
--------

مشہور عصری شعرا کے ساتھ انہوں نے کئی بین الاقوامی سطح کے مشاعروں میں شریک رہے، جو بھارت سے لے کر ریاستہائے متحدہ امریکا تک کے علاقہ جات میں انعقاد کیے جاتے رہے ہیں۔ چلتے چلتے، خوابِ زندگی ان کی تصانیف میں شامل ہیں 
انہوں نے اپنے خاندانی وراثت کو آگے لے جاتے ہوئے تہذیبِ اردو کو قائم و دائم رکھا اور اس کی آبیاری بھی کی۔ عصری حسیت کے مابین ان کی شخصیت مشرق و مغرب کے اشتراک سے ایک نیا روپ اختیار کی، جس کی وجہ سے مشرق و مغرب کی ادبی، ثقافتی اور سماجی ہم آہنگی میں کافی مددگار ثابط ہوئی۔

شہزاد رضوی، امریکی صدر ریگن اور سٹیٹ سیکریٹری کسنگر کے ساتھ۔ ریگن کے لیے انٹرپریٹ کرتے ہوئے، (دسمبر 1982 کی تصویر)۔

تصانیف
------

رضوی صاحب ایک اچھے ناول نگار بھی ہیں۔ ان کی تصانیف، انگریزی اور اردو زبانوں میں ہیں۔
؛ انگیزی ناول

* ویمن وتھ اے کرو
* لاسٹ فلائٹ فرم ایرتھ
* مایو: دی لائف آف اے فنی وومن
* دی لاسٹ ریسیڈینٹ
* سکیٹرڈ پیٹلز
* دی بوائے ہو فلیو
* اے ونڈو اِن دی وال
* بِہائنڈ دی ویل
* ڈینر ویتھ دی ڈیڈ
* مرڈر ان دی ڈارم
* ارسلان
* خیبر پاس

؛ اردو تصانیف

* چلتے چلتے
* محبتوں کا سفر

نگار خانہ
---------

* 
* 
*

حوالہ جات
---------

1. ↑  Aligarh Alumni Association of Washington, DC host annual Sir Syed Day lecture
2. ↑  Dr Shahzad Rizvi translates Muslim Saleem’s ghazal
3. ↑  India News, *Hindustan Times Bhopal*, January 1, 2014, page 15

بیرونی روابط
------------

* 
* 
* 

| معلومات شخصیت |
| --- |
| نام | Rizvi, Shahzad A. |
| دیگر نام |  |
| مختصر تفصیل | American writer |
| تاریخ پیدائش | 28 February 1937 |
| مقام پیدائش |  |
| تاریخ وفات |  |
| مقام وفات |  |
**سول اینڈ ملٹری گزٹ**  (انگریزی: **The Civil and Military Gazette**) برطانوی ہند کا ایک انگریزی زبان میں شائع ہونے والا روزنامہ اخبار تھا جو 1872ء کو بیک وقت شملہ اور لاہور سے جاری ہوا اور 31 اگست 1963ء تک مسلسل شائع ہوتا رہا تھا۔ کچھ عرصے یہ اخبار کراچی سے بھی شائع ہوتا رہا۔

تاریخ
-----

سول اینڈ ملٹری گزٹ ایک ہفت روزہ اخبار کی صورت میں 1872ء کو شملہ میں جنم لیا اور 1878ء میں لاہور منتقل ہو کر روزنامے کی شکل اختیار کر گیا۔ شملہ میں یہ اخبار 12 فروری 1949ء تک لاہور ایڈیشن کے ساتھ بیک وقت شائع ہوتا رہا اور 3 فروری 1949ء سے کچھ وقت کے لیے کراچی سے بھی شائع ہوا۔ یہ اخبار مختلف ادوار طے کرتے ہوئے 31 اگست 1963ء کو ہمیشہ کے لیے بند ہو گیا۔ سول اینڈ ملٹری گزٹ کو یہ امتیاز ہے کہ انیسوی صدی میں اس کے اسٹاف میں انگریزی کا وہ مایہ ناز ادیب بھی شامل تھا جس کا نام رڈیارڈ کپلنگ تھا۔ 1932ء تک اس اخبار کی ملکیت ایک کمپنی کے ہاتھ میں رہی جس کے اہتمام میں الہ آباد سے پائنیر (The Pioneer) جاری تھا۔ اس کے بعد مشہور ہندو سرمایہ دار سیٹھ ڈالمیا نے اس کے بیش تر حصے خرید لیے۔

حوالہ جات
---------

1. ↑  برطانوی ہند میں انگریزی صحافت، ایس ایم اے فیروز، روزنامہ ڈان، 22 ستمبر 2017ء
2. ↑  ڈاکٹر عبد السلام خورشید، صحافت: پاکستان و ہند میں، مجلس ترقی ادب لاہور، نومبر 2016ء، ص 512
3. ↑  "سول اینڈ ملٹری گزٹ، تاریخِ لاہور شہر"۔ 14 جولا‎ئی 2018 میں اصل سے آرکائیو شدہ۔ اخذ شدہ بتاریخ 19 جولا‎ئی 2018  الوسيط `|url-status=` تم تجاهله (معاونت)
**میتھیس ہینڈرک "رکی" ویسلز** (پیدائش: 12 نومبر 1985ء) ایک آسٹریلوی-انگریزی کرکٹر ہے جس نے حال ہی میں وورسٹر شائر کاؤنٹی کرکٹ کلب کے لیے کھیلا۔ ایک دائیں ہاتھ کے بلے باز اور وکٹ کیپر ، ویسلز میریلیبون کرکٹ کلب ، نارتھمپٹن شائر اور ناٹنگھم شائر اور زمبابوے میں مڈ ویسٹ رائنوز اور آسٹریلیا میں سڈنی سکسرز کے لیے بھی کھیل چکے ہیں۔ وہ جنوبی افریقہ کے سابق کپتان کیپلر ویسلز کے بیٹے ہیں جنھوں نے آسٹریلیا کے لیے 24 ٹیسٹ میچ بھی کھیلے۔

### ابتدائی زندگی

ویسلز آسٹریلیا کے شہر کوئنز لینڈ میں پیدا ہوئے جہاں ان کے والد اس وقت ڈومیسٹک کرکٹ کھیل رہے تھے۔ کیپلر کے جنوبی افریقہ واپس آنے کا فیصلہ کرنے کے بعد، ریکی پورٹ الزبتھ میں پلا بڑھا۔ کرکٹ ان کے لیے کوئی خودکار انتخاب نہیں تھا، کیونکہ وہ ہاکی کے بھی شوقین کھلاڑی تھے، لیکن 18 سال کی عمر میں انھوں نے انگلینڈ میں کرکٹ کیریئر کو آگے بڑھانے کا فیصلہ کیا۔

### کرکٹ کیریئر

2004ء میں ویسلز نارتھمپٹن شائر کاؤنٹی کرکٹ کلب کے عملے میں شامل ہوئے جہاں انھوں نے دوسرے گیارہ میں بہت سے نمایاں سکور بنائے۔ اس کی وجہ سے وہ 2004ء میں ایم سی سی کے لیے اور 2011ء کے سیزن کے آغاز کے لیے ناٹنگھم شائر کی پہلی ٹیم میں منتخب ہوئے۔ 2004ء میں اس نے خود کو ایک فرسٹ کلاس کھلاڑی کے طور پر قائم کیا اور سمرسیٹ کے خلاف 19 سال کی عمر میں اپنی پہلی سنچری بنائی۔  2007ء میں وہ انگلینڈ کے لیے کھیلنے کے اہل ہو گئے، جو وہ چھوٹی عمر سے ہی کرنا چاہتے تھے۔ ہاکی کے شوقین کھلاڑی ہونے کے ناطے (نارتھمپٹن لائنز اور یونیورسٹی آف نارتھمپٹن ٹیموں کے لیے کھیلنا)  اسے مختلف قسم کے شاٹس کھیلنے میں مدد ملتی ہے جس میں ریورس سویپ بھی شامل ہے جس کے لیے وہ مشہور ہیں۔ وہ خاص طور پر ایک روزہ کرکٹ میں کافی حملہ آور کھلاڑی ہے، جہاں اس نے آج تک ایک سنچری بنائی ہے۔ 7 نومبر 2008ء کو ویسلز نے ساتھی نارتھمپٹن شائر وکٹ کیپر نیل او برائن کے ساتھ معاہدے میں توسیع پر دستخط کیے، ریکی کو 2010ء تک کلب میں  ۔ وہ 2008ء اور 2010ء کے درمیان انگلش آف سیزن کے دوران سری لنکا میں نونڈ اسکرپٹس کرکٹ کلب کے لیے بھی نکلے۔ ویسلز نے 2011ء کے سیزن کے لیے ناٹنگھم شائر کاؤنٹی کرکٹ کلب کے لیے دستخط کیے، جہاں وہ ایک ماہر بلے باز کے طور پر اپنا کاروبار کرتے ہیں۔ انھیں آسٹریلیا میں 2014-15ء بگ بیش لیگ ٹورنامنٹ میں سڈنی سکسرز نے ایک ماہر بلے باز کے طور پر سائن کیا تھا۔  اب وہ سٹوک آن ٹرینٹ شہر میں اپنی کرکٹ کھیلتے ہیں۔ لانگٹن کرکٹ کلب کے آس پاس کے سب سے تاریخی اطراف میں سے 1 کے لیے۔

مزید دیکھیے
-----------

* کرکٹ
* فرسٹ کلاس کرکٹ
* نارتھمپٹن شائر کاؤنٹی کرکٹ کلب کے کھلاڑیوں کی فہرست

حوالہ جات
---------

1. ↑  Kepler Wessels *Cricinfo.* Retrieved 2010-01-14.
2. ↑  *Clive Ellis* Wessels son shines *The Telegraph.* 2005-05-28. Retrieved 2010-01-14.
3. ↑  University of Northampton notable players *Wikidoc.* Retrieved 2010-01-14.
4. ↑  Northants tie up wicketkeepers *ECB Website.* 2008-11-07. Retrieved 2010-01-14.
5. ↑  "Riki Wessels – Sydney Sixers – Big Bash League"۔ 02 فروری 2015 میں اصل سے آرکائیو شدہ۔ اخذ شدہ بتاریخ 24 جنوری 2015
**صحیفہ منظوم** (چینی: 詩; پینین: *Shī*، تلفظ: **شی چنگ**) چینی ادب کے پانچ ادبیات عالیہ میں سے ایک اور چینی شاعری کا موجود قدیم ترین مجموعہ ہے جس میں گیارہویں صدی ق م سے ساتویں صدی ق م کے درمیانی عرصے کی نظمیں اور گیت یکجا کیے گئے ہیں۔ چینی روایات کے مطابق اس کتاب کے مولف کنفیوشس ہیں اور اسی انتساب کی بنا پر اس کتاب کو چینی معاشرے میں اس درجہ پزیرائی حاصل ہے۔ چنانچہ اسی غایت اہمیت کے پیش نظر تقریباً دو ہزار برسوں سے چین اور اس کے ہمسایہ ممالک کے اہل علم صحیفہ منظوم کو حرز جاں بنا رکھا ہے۔ چینی اس کا نہ صرف مطالعہ کرتے بلکہ اسے حفظ بھی کرتے رہے ہیں۔

اس مجموعہ میں دراصل ان نظموں کو یکجا کیا گیا ہے جو رؤسا کے شاعر مخصوص تقریبات کے موقع پر شہنشاہ کی نذر کیا کرتے تھے۔ بیشتر نظمیں تاریخی اور دیہاتی گیت ہیں۔ کل 311 نظمیں ہیں جن میں سے گیارہ چنگ خاندان کی اور بقیہ ژؤ خاندان کے عہد کی ہیں۔ نیز یہ نظمیں چینی محاوروں اور ضرب الامثال کا بڑا ماخذ ہیں اور یہ محاورے آج بھی چینی روزمرہ کا حصہ ہیں۔

مشتملات
-------

صحیفہ منظوم میں چینی نظموں کا قدیم ترین مستند انتخاب ملتا ہے۔ ان نظموں اور گیتوں کا بڑا حصہ ژؤ خاندان کے عہد حکومت (1046–771 ق م) کا ہے جبکہ آخری پانچ نظمیں شانگ شہنشاہوں کے قصائد پر مشتمل اور ان کی رسمی نظم معلوم ہوتی ہیں۔ ہان عہد کے عالم ژینگ شوان کے مطابق صحیفہ منظوم کی سب سے آخری نظم عہد بہار و خزاں کے وسط (700 ق م) کی ہے۔

صحیفہ میں نظم کردہ خیالات اور احساسات کو دو حصوں میں تقسیم کیا جا سکتا ہے: ریاستی دھن اور قصیدے۔ ریاستی دھن سادہ زبان میں چھوٹے چھوٹے قطعات ہیں جو عموماً قدیم لوک گیت سے لیے گئے ہیں، یہ قطعے عوام کی آواز اور ان کے جذبات کا اظہار سمجھے جاتے ہیں۔

مزید دیکھیے
-----------

* چینی ادبیات عالیہ
* پانچ کلاسیک

حوالہ جات
---------

1. ↑  Zheng Xuan 鄭玄 (AD 127–200), *Shipu xu* 詩譜序.
2. ↑  Cited in (Saussy 1993ء), p. 19.
3. ↑  (Granet 1929ء), cited in (Saussy 1993ء), p. 20.
4. 1 2  Kern 2010ء، ص: 20
**سوول ، ایل ایل سی** ، **جسے ایس ڈبلیو وی ایل** کے طور پر **اسٹائلائز کیا گیا ہے** ، ایک مصری بس ٹرانسپورٹ نیٹ ورک کمپنی ہے جو قاہرہ میں قائم ہوئی ، جو پانچ سے زائد ممالک میں سرگرم ہیں۔ یہ مقررہ راستوں پر بسیں چلاتی ہے اور صارفین کو موبائل ایپ کے استعمال سے انھیں بک اور ادائیگی کرسکتی ہیں۔ 

اس کی بنیاد اپریل 2017 میں مصطفی قندیل نے رکھی تھی۔

تاریخ
-----

2019 کے آغاز میں ، اس نے کینیا میں اپنی کارروائیوں کو وسعت دی۔  کمپنی نے اپنی بسوں میں بی آر سی کے کے ساتھ مفت وائی فائی کے لیے شراکت کی ہے۔  اسی سال ، اس کی توسیع نائجیریا میں بھی ہو گئی۔

جون 2019 میں ، کمپنی نے 42ملین امریکی ڈالر سے افریقہ میں اس کی توسیع کی ۔ 

جولائی 2019 میں ، اس نے لاہور سے شروع ہونے والی اپنی کارروائیوں کو پاکستان تک بڑھایا۔  ستمبر میں ، اس نے اپنی کارروائیوں کو کراچی اور اسلام آباد تک بڑھا دیا۔ کمپنی نے اعلان کیا کہ اس کا پاکستان میں 25 ملین ڈالر کی سرمایہ کاری کا منصوبہ ہے۔ 

اکتوبر 2019 میں ، انضباطی مسائل کی وجہ سے کینیا میں پابندی عائد کردی گئی تھی۔

حوالہ جات
---------

1. ↑  "Egyptian tech transport start up Swvl heads to Southeast Asia"۔ November 22, 2018
2. ↑
3. 1 2  "Egyptian firm expands further into Pakistan"۔ DAWN.COM۔ September 17, 2019
4. ↑  "Startups BRCK and Swvl partner on free Wi-Fi for Kenyan ride-hail buses"۔ 08 دسمبر 2019 میں اصل سے آرکائیو شدہ۔ اخذ شدہ بتاریخ 24 جنوری 2020  الوسيط `|url-status=` تم تجاهله (معاونت)
5. ↑
6. ↑  "SWVL to invest $25m to fund in Pakistan"۔ samaa.tv۔ November 3, 2019
7. ↑  Abdi Latif Dahir۔ "Bus-hailing apps in Kenya are facing their first major regulatory challenge"۔ Quartz Africa
**خولہ بنت ازور** کا نام تاریخ کے اوراق میں اس طرح محفوظ ہے کہ وہ ایک بہادر خاتون تھیں، جس نے فتوح الشام کی سلسلہ وار جنگوں میں حصہ لیا، زخمیوں کی مرہم پٹی کرنا، فوجیوں کو پانی پلانا اور بوقت ضرورت مسلح ہو کر دشمن فوجوں کا مقابلہ کرنا ان کی شجاعت اور بہادری کی ناقابل انکار دلیل ہے۔

تعارف
-----

خولہ، ازور کی بیٹی تھیں جن کا تعلق بنو سعد سے تھا۔ جنگی صفات کی حامل تھیں اور شاعری کے فن میں بھی کمال حاصل تھا۔

شہرت
----

حالانکہ خولہ بنت ازور کی اپنی شخصیت بھی کچھ کم با کمال نہ تھی لیکن ضرار بن ازور کی بہن ہونے کی وجہ سے بھی مزید شہرت ملی۔ ضرار بن ازور کا ذکر ملک شام کی فتوحات میں نمایاں طور پر ملتا ہے۔

داستانِ شجاعت
-------------

ملک شام کی فتوحات کی مسلسل جنگوں میں سے ایک کا ذکر کچھ اس طرح ہے کہ، مسلم فوج اپنے سپہ سالار اعلیٰ خالد ابن ولید کے حکم کے انتظار میں صف بستہ کھڑی تھی، روم کی فوج کی صفوں کا طول و عرض (لمبائی اور چوڑائی) کسی ٹھاٹھیں مارتا ہوا بپھرے ہوئے سمندر کا نظارہ پیش کر رہی تھی، زمین و آسمان کی ہر شئ پر گویا سکوت طاری تھا کہ نہ جانے مٹھی بھر مسلمانوں کا انجام آخر کیا ہوگا کہ یکا یک کسی سمت سے ایک نقاب پوش عمدہ گھوڑے پر سوار تیز و تند طوفان کی طرح نمودار ہوا اور رومی فوج کی پہلی صف میں قیامت برپا ہو گئی۔ دیکھتے ہی دیکھتے کئی رومی فوجیوں کی گردنیں اس کے تن سے جدا ہو گئیں، خالد بن ولید نے سوچا کہ یہ ضرور ضرار ابن ازور ہیں لیکن پھر سوچا کہ وہ تو اصول و ضوابط کے پابند ہیں ان سے اس غیر اصولی فعل کی توقع نہیں کی جا سکتی، ادھر ضرار ابن ازور کا خیال تھا کہ یہ سیف اللہ خالد ابن ولید کے علاوہ کوئی اور ہو ہی نہیں سکتا، جتنا ذہن تھا اتنی ہی سوچ۔ ادھر لوگ سوچ رہے تھے اور ادھر اس شہ سوار نے اپنے گھوڑے کو واپس موڑ کر دوسرا حملہ کیا لوگوں نے ایسی شجاعت دیکھی تو جوش و خروش میں اللہ اکبر کے ایسے فلک شگاف نعرے لگائے جس کی گونج سے زمین و آسمان کا سکوت ہی نہیں ٹوٹا بلکہ اس کی گردش تیز ترین ہو گئی اور جب تیسرا حملہ کرنے کے لیے وہ شہ سوار پلٹا تو مسلمانوں کے جوش و غضب کو روکنا مشکل ہو گیا۔ فورا خالد ابن ولید نے عام حملے کا حکم دے دیا رومی جن کو شاید سانپ سونگھ گیا تھا اس حملے کی تاب نہ لا کر جلد ہی میدان چھوڑ گئے، خالد ابن ولید نے جنگ کے بعد اس شہ سوار کو بلایا تب یہ راز کھلا کہ وہ بہادر شہ سوار ضرار بن ازور کی بہن خولہ بنت ازور ہیں۔ اس کے بعد بھی کئی موقع پر اس مجاہدہ نے کارہائے نمایاں انجام دیے جس میں سے ایک جنگ یرموک بھی ہے۔

وفات
----

خولہ بنت ازور کی وفات خلافت عثمان کے آخری دور میں ہوئی۔

حوالہ جات
---------

1. ↑  ابن خلدون 2: 256
**قبل از اسلام دور** جب اہل عرب شرک اور بت پرستی میں مبتلا تھے۔ اس وقت عرب میں کوئی مرکزی حکومت نہ تھی۔ مختلف قبائل کے اپنے اپنے سردار تھے جو اکثر کسی بادشاہ کے تابع ہوتے تھے۔ مگر وہ اپنی داخلی آزادی ہر حالت میں برقرار رکھتے تھے۔ قبیلے کا سردار وہی ہو سکتا تھا جس کے حامی افراد زیادہ ہوں اوراہل عرب کی قومی خصوصیات بہادری، مہمان نوازی اورفیاضی میں بھی ممتاز ہو۔

اہل عرب بالعموم اور قریش بالخصوص تجارت پیشہ تھے۔ صنعت و حرفت میں پسماندہ تھے۔ صرف یمن میں اون کاتنے اور چادر اور کمبل بنانے کی صنعت موجود تھی یا بعض جگہوں پر جنگی ہتھیار بنانے کا رواج تھا۔ یہ لوگ اپنے قومی اخلاق، مہمان نوازی، ایفائے عہد، بہادری اور فیاضی کے ساتھ بعض برائیوں میں بھی مبتلا تھے۔ مثلاً شراب خوری، قمار بازی، دختر کشی اور معمولی جھگڑے پر مسلسل لڑائی جیسی عادات موجود تھیں۔

خانہ کعبہ عرب کا دینی مرکز تھا مگر اہل عرب میں بت پرستی اس حد تک بڑھ گئی تھی کہ کعبے میں بھی بت رکھے ہوئے تھے چاند، سورج اور ستاروں کی پرستش ہوتی تھی۔نصرانیت ،یہودیت اور مجوسیت کے پیرو بھی تھے مگر ان مذاہب کی صورت بدل چکی تھی۔ ایرانی یزداں اور اہرمن دو قسم کے خداؤں کے قائل تھے۔ ہندوستان میں بت پرستی کا دور دورہ تھا۔ گویا اس زمانے میں صرف عرب ہی نہیں ساری دنیا جہالت اور گمراہی میں غرق تھی۔ 8ھ میں فتح مکہ کے بعد اس دور کا خاتمہ ہوا۔

مزید دیکھیے
-----------

* عرب قبل از اسلام
* عرب میں بت پرستی

|  |  |
| --- | --- |
|  | ویکی ذخائر پر **زمانہ جاہلیت** سے متعلق سمعی و بصری مواد ملاحظہ کریں۔ |

حوالہ جات
---------
ملکہ این دار الامرا سے خطاب کرتے ہوئے

|  |  |
| --- | --- |
|  | ویکی ذخائر پر **دار الامرا** سے متعلق سمعی و بصری مواد ملاحظہ کریں۔ |

**دار الامرا** (انگریزی: House of Lords)، جسے ہاؤس آف پیئرز بھی کہا جاتا ہے، برطانیہ کی پارلیمنٹ کا ایوان بالا ہے۔ رکنیت تقرری، موروثی یا سرکاری تقریب سے ہوتی ہے۔ دار العوام کی طرح، یہ لندن، انگلستان کے پیلس آف ویسٹ منسٹر میں ملتا ہے۔ دار الامرا ان بلوں کی جانچ پڑتال کرتا ہے جنہیں دارالعوام نے منظور کیا ہے۔ یہ دار العوام سے باقاعدگی سے بلوں کا جائزہ لیتا اور ان میں ترمیم کرتا ہے۔ اگرچہ یہ کچھ محدود حالات کے علاوہ بلوں کو قانون میں تبدیل ہونے سے روکنے سے قاصر ہے، یہ بلوں میں تاخیر کر سکتا ہے اور دار العوام کو اپنے فیصلوں پر نظر ثانی کرنے پر مجبور کر سکتا ہے۔ اس صلاحیت میں، دار الامرا زیادہ طاقتور دار العوام پر ایک چیک کے طور پر کام کرتا ہے جو انتخابی عمل سے آزاد ہے۔ جبکہ دار الامرا کے اراکین حکومتی وزراء کے طور پر بھی کردار ادا کر سکتے ہیں، اعلیٰ عہدے دار جیسے کہ کابینہ کے وزراء عام طور پر دار العوام سے لیے جاتے ہیں۔ دار الامرا وزیر اعظم یا حکومت کی مدت کو کنٹرول نہیں کرتا ہے۔ صرف ایوان زیریں ہی وزیر اعظم کو استعفیٰ دینے یا انتخابات کرانے پر مجبور کر سکتا ہے۔ جبکہ دار العوام کے اراکین کی ایک متعین تعداد ہے، لیکن دار الامرا میں اراکین کی تعداد متعین نہیں ہے۔ اس وقت اس کے 786 نشستیں ہیں۔ دار الامرا دنیا میں کسی بھی دو ایوانوں والی پارلیمنٹ کا واحد ایوان بالا ہے جو اپنے ایوان زیریں سے بڑا ہے اور چینی نیشنل پیپلز کانگریس کے بعد دنیا کا دوسرا سب سے بڑا قانون ساز ایوان ہے۔ پارلیمنٹ کے ریاستی افتتاح کے دوران دار الامرا میں بادشاہ کی تقریر کی جاتی ہے۔ ایوان بالا کے طور پر اپنے کردار کے علاوہ، 2009 میں سپریم کورٹ کے قیام تک، دار الامرا، قانونی امرا کے ذریعے، برطانیہ کے عدالتی نظام میں اپیل کی حتمی عدالت کے طور پر کام کرتا تھا۔ دار الامرا میں چرچ آف انگلینڈ کا بھی کردار ہے، اس میں چرچ کے اقدامات کو روحانی امرا کے ذریعہ ایوان کے اندر پیش کیا جانا چاہیے۔
**صدقہ فطر** یا فطرانہ، ایک خیرات سے متعلقہ اسلامی اصطلاح ہے۔ اسلام میں اس کو رمضان کے روزوں میں لغو اور بیہودہ کلام کی طہارت کے لیے قرار دیا گيا ہے۔ صدقہ فطر ہر صاحبِ استطاعت مسلمان پر یکم شوال المکرم کی صبح طلوع ہوتے ہی واجب ہو جاتا ہے۔ اور اس کے ادا کرنے کا مستحب وقت نماز عید سے پہلے تک ہے اس کے بعد بھی ادا ہو سکتا ہے۔

اخباری (اہل تشیع) میں
---------------------

ابن ابی بحزان اور علی بن حکم نے صفوان جمال سے روایت کی ہے اس کا بیان ہے کہ میں نے ایک مرتبہ حضرت امام جعفر صادق علیہ السلام سے فطرہ کے متعلق دریافت کیا آپ علیہ السلام نے فرمایا یہ چھوٹے بڑے آزاد و غلام ہر انسان پر ایک صاع گندم یا ایک صاع کھجور یا ایک صاع خشک انگور ہے۔( یعنی 2.830646 کلو گرام)

مزید دیکھیے
-----------

* عید
* رمضان
* زکات

حوالہ جات
---------

1. ↑  سنن ابی داؤد، کتاب زکاۃ،، باب زکاۃالفطر، حدیث 1609
2. ↑  مفی محمد أسجد قاسمی بلند شہریشیخ الحدیث جامعہ عربیہ امداد الاسلام کمال پور بلند شہری یو پی
3. ↑  صدقۂ فطر
4. ↑  من لا یحضرہ الفقیہ جلد 2، صفحہ 123، حدیث نمبر 2061، مترجم سید حسن امداد ممتاز الافضل (غازی پوری)

| * د
* ب
* ت
رمضان المبارک |
| --- |
| شعائر رمضان | 
* رویت ہلال
* روزہ
* تراویح
* قرآن
* شب قدر
* اعتکاف
* سحری
* افطار
* لیلۃ الجائزہ
* جمعۃ الوداع

 |  |
| دعائیں و اعمال | 
* جوشن کبیر
* فدیہ
* کفارہ

 |
| اختتام | 
* چاند رات
* صدقہ فطر
* عید الفطر

 |
| تہذیب و ثقافت | 
* دعوت افطار
* رمضان کے فانوس

 |
**زہرہ** صادقی ( فارسی: زهرہ صادقی‎

 ; پیدائش 1950ء ) سابق ایرانی صدر محمد خاتمی کی اہلیہ اور امل تحریک کے لبنانی رہنما موسی الصدر کی بھتیجی ہیں۔ زہرہ صادقی عفت مرعشی کے بعد 3 اگست 1997ء سے 3 اگست 2005ء تک ایران کی خاتون اول رہیں۔ ان کے بعد اعظم‌السادات فراحی ایران کی خاتون اول بنیں۔وہ خواتین کے ساتھ امتیازی سلوک کو پوشیدہ صلاحیتوں کے حصول میں ایک سنگین رکاوٹ قرار دیتے ہوئے ایران میں خواتین کے حقوق کی حمایت کے بارے میں آواز اٹھاتی رہی ہیں۔

عملی زندگی
----------

1999ء میں، دیگر سرکاری اہلکاروں کی بیویوں کے ساتھ، صادقی نے بہ آفرین فردا خیراتی ادارے کی بنیاد رکھی اور اس کی نگران کے طور پر خدمات انجام دے رہی ہیں۔ 

ان کی سب سے اہم سیاسی موجودگی 2008ء اور غزہ جنگ کے دوران میں تھی۔ اعظم فراہی نے مصر کی خاتون اول سوزان مبارک کو ایک خط لکھنے سے دس دن پہلے، صادقی نے موزہ بنت ناصر سے رابطہ کیا تاکہ حکومتوں اور اقوام سے فلسطینی عوام کی حمایت کی اپیل کی جائے۔ 

وہ خواتین کے ساتھ امتیازی سلوک کو پوشیدہ صلاحیتوں کے حصول میں ایک سنگین رکاوٹ قرار دیتے ہوئے ایران میں خواتین کے حقوق کی حمایت کے بارے میں آواز اٹھاتی رہی ہیں۔

ذاتی زندگی
----------

صادقی کی والدہ موسیٰ الصدر کی بہن تھیں۔ ان کے والد علی اکبر صادقی 38 سال تک بہشتی یونیورسٹی میں لیکچرار رہے اور 2014ء میں انتقال کر گئے۔ صادق طباطبائی اور فاطمہ طباطبائی ( احمد خمینی کی اہلیہ) زہرہ صادقی کے ماموں زاد تھے۔ 

صادقی نے 1974ء میں محمد خاتمی سے شادی کی۔ اس جوڑے کی دو بیٹیاں اور ایک بیٹا ہے: لیلیٰ (پیدائش 1975ء)، نرگس (پیدائش 1980ء) اور عماد (پیدائش 1988ء)۔خبروں کے مطابق ان کے تمام بچے ایران سے باہر رہتے ہیں۔  لیلیٰ نے تہران یونیورسٹی سے ریاضی میں پی ایچ ڈی کی ڈگری حاصل کی ہے اور اس وقت وہ ریاستہائے متحدہ کے ریاضی کالج میں ایسوسی ایٹ پروفیسر ہیں۔  عمادالدین نے مارچ 2012ء میں شادی کی تھی اور ایران میں موجود ان کا واحد بچہ ہے۔ 

زہرہ صادقی عفت مرعشی کے بعد 3 اگست 1997ء سے 3 اگست 2005ء تک ایران کی خاتون اول رہیں۔ ان کے بعد اعظم‌السادات فراحی ایران کی خاتون اول بنیں۔

حوالہ جات
---------

1. 1 2 3  زهرہ صادقی همسر سیدمحمد خاتمی
2. ↑  "Archived copy"۔ 23 جولائی 2013 میں اصل سے آرکائیو شدہ۔ اخذ شدہ بتاریخ 20 جولائی 2013  تحقق من التاريخ في: `|access-date=, |archive-date=` (معاونت)
3. ↑  "همسر سیدمحمد خاتمی در نشست کمیتہ هدایت منطقه‌ای زنان آسیاـ اقیانوسیہ: تبعیض علیہ زنان، مانع جدی در راہ بہ ثمر رسیدن قابلیت‌های پنهان آنهاست"۔ ISNA۔ 11 فروری 2002  تحقق من التاريخ في: `|date=` (معاونت)
4. ↑  "نشست ویژہ بزرگداشت مقام زن با حضور همسر رئیس‌جمهور برگزار شد زهرہ صادقی: زنان در دنیای امروز هم از سنن جاهلی رنج می‌برند و هم از بار ستمهای مدرن"۔ ISNA۔ 11 اگست 2004  تحقق من التاريخ في: `|date=` (معاونت)
5. ↑  Union College Math Department (Faculty): Leila Khatami
6. ↑  می‌کنند-همه-چیز-زیر-سر-کاپشن-احمدی‌نژاد-است فرزندان رؤسای جمهور این روزها چہ می‌کنند؟[*مردہ ربط*] *فردانیوز*

| اعزاز و القاب
 |
| --- |
| ماقبل عفت مرعشی***بطور زوجہ ہاشمی رفسنجانی***
 |  **ایرانی خاتون اول** 1997–2005 | مابعد اعظم‌السادات فراحی***بطور زوجہ محمود احمدی نژاد*** |
**صدیق بلوچ** (10 فروری 1940 – 5 فروری 2018) ایک پاکستانی انگریزی-زبان کے صحافی اور اور ممتاز سیاسی ماہر اقتصادیات تھے۔

وہ انگریزی روزنامے *بلوچستان ایکسپریس* (کوئٹہ)، *دی گارڈین* (کراچی) ایک اردو روز نامے *آزادی* اور *انگریزی ہفتہ وار ایکسپریس*، (کوئٹہ) کے مدیر رہے۔ وہ مستقل ڈان اخبار میں کالم لکھتے تھے اور وہ بلوچستان کی سماجی، سیاسی اور اقتصادی امور کے ماہر مانے جاتے تھے۔

ذاتی زندگی
----------

صدیق بلوچ لیاری کے مضافات میں ایک مسلمان گھرانے میں پیدا ہوئے، جو پاکستان کے کاروباری دار الحکومت کراچی میں واقع ہے، لیکن1990ء میں کوئٹہ، بلوچستان iمیں منتقل ہو گئے

وہ 'آزادی اظہار' پر انتہائی یقین رکھتے تھے اور پرویز مشر فکے دور آمریت میں سالوں تک، آمریت کے خلاف کھل کر بات کرتے رہے جس کی پاداش میں ان کے میڈیا پر آنے پر پابندی لگا دی گئی۔ یہ پابندی نومبر 2007 صدر پرویز مشرف کی طرف سے پیمرا (پاکستان) (پیمرا) آرڈینینس میں ترمیم کا نتیجہ تھی۔

تعلیم
-----

صدیق بلوچ نے ابتداغي تعلیم کراچی کے پرائمری اسکول سے حاصل کی۔ 1959ء میں مایہ ناز سندھ مدرسۃ الاسلام اسکول سے میٹرک کا امتحان پاس کیا۔ 1961ہ میں ایس ایم کالج میں داخلہ لیا جہاں سے 1964ء میں گریجویٹ کیا۔ 1964ء میں صدیق بلوچ نے جامعہ کراچی سے معاشیات میں ایم اے کیا۔

حوالہ جات
---------

1. ↑  Balochistan: Veteran journalist Siddique Baloch passes away | Balochwarna News
2. ↑
3. ↑  Syed Ali Shah | Imtiaz Ali (2018-02-06)۔ "Veteran journalist Siddique Baloch passes away in Karachi"۔ DAWN.COM (بزبان انگریزی)۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 06 فروری 2018  الوسيط `|url-status=` تم تجاهله (معاونت)
4. 1 2  "' 'Feeling of alienation of Baloch youth irreversible *– The News اپریل 10, 2009"*۔ www.thenews.com.pk۔ 25 دسمبر 2018 میں اصل سے آرکائیو شدہ  الوسيط `|url-status=` تم تجاهله (معاونت)
5. ↑  "' 'Press Freedom' – By Special Report"۔ www.weeklypulse.org۔ 25 دسمبر 2018 میں اصل سے آرکائیو شدہ  الوسيط `|url-status=` تم تجاهله (معاونت)
**سپلا لیمیٹیڈ** (انگریزی: Cipla) ایک بھارتی بین الاقوامی دوا ساز کمپنی ہے جس کا صدر مقام ممبئی، بھارت میں واقع ہے۔ سپلا بنیادی طور پر سانس لینے، دل میں رکاوٹ سے جڑی بیماری، ہڈیوں، وزن پر گرفت اور تناؤ سے متعلق دوائیں تیار کرتی ہے۔ اس کمپنی کے بانی خواجہ عبدالحمید ہیں جب کہ وائی کے حمید اس کے موجودہ صدرنشین ہیں۔

23 اپریل 2019ء کو سپلا نے راجو مِستری کو عالمی عوامی صدر افسر یا گلوبل چیف پیلز آفیسر کے طور پر متعین کیا۔

مالی موقف
---------

مارچ 2021ء کے اختتام تک سپلا کا خالص منافع مارچ 2020ء کی سہ ماہی کے مقابلے 245.95 کروڑ روپے سے بڑھ کر 413.38 کروڑ روپے ہو گیا، جو 68.07% سہ ماہی اضافہ دکھاتا ہے۔ کمپنی کی فروختگی مارچ 2020ء کے 4301.60 کروڑ روپے سے بڑھ کر 4584.88 کروڑ روپے درج ہوئی جو 6.59% اضافے کا اشارہ ہے۔ جہاں مارچ 2020ء کو ختم ہونے والے مکمل مالی سال میں خالص منافع 1546.52 روپے تھا، وہاں مارچ 2021ء کو ختم ہونے والے مالی سال میں یہ بڑھ کر 2404.87 کروڑ روپے ہو گیا جو 55.50% اضافے کا اشارہ ہے۔

مزید دیکھیے
-----------

* وپرو
* بھارت میں کووڈ 19 کی وبا کے دوران مسلمانوں کی سماجی خدمات

حوالہ جات
---------

1. ↑  
How a little blue pill changed Cipla’s fortunes
2. ↑  "Cipla appoints Dr Raju Mistry as Global Chief People Officer"۔ Medical Dialogues (بزبان انگریزی)۔ 2019-04-23۔ اخذ شدہ بتاریخ 23 اپریل 2019
3. ↑  Cipla consolidated net profit rises 68.07% in the March 2021 quarter
سائی ما نامی جھیل جنوب مشرقی فن لینڈ میں واقع ہے۔ اس کا رقبہ تقریباً 4400 مربع کلومیٹر ہے اور یہ فن لینڈ کی سب سے بڑی جھیل ہے۔ پچھلے برفانی دور کے بعد گلیشئر کے پگھلنے سے یہ جھیل وجود میں آئی تھی۔ اس کے کنارے واقع بڑے شہروں میں لپین رنتا، ایماترا، ساوو لننا، میکیلی، ورکاؤس اور یوئن سُو شامل ہیں۔ وُو اوکسی دریا سائی ما کو جھیل لڈوگا سے ملاتا ہے۔ جھیل میں بہت سارے جزائر بھی موجود ہیں اور تنگ نہروں کی مدد سے جھیل کو کئی حصوں میں بانٹا گیا ہے۔ اس جھیل کے ہر بڑے حصے کو الگ سے بھی نام دیے گئے ہیں جو سُور سائی ما، اوری ویسی، ہاؤکُو ویسی، پِہلایا ویسی وغیرہ ہیں۔ 

جھیل کے کناروں کی کل لمبائی 15000 مربع کلومیٹر سے زیادہ ہے اور اس میں موجود جزائر کی تعداد 14000 سے زیادہ ہے۔ 

سائی ما نہر اس جھیل کو لپین رنتا کے راستے خلیج فن لینڈ سے ملاتی ہے۔ دوسری نہریں سائی ما کو مشرقی فن لینڈ کی دیگر جھیلوں سے ملاتی ہیں۔ ان نہری راستوں کی مدد سے لکڑی، معدنیات، دھاتیں، لکڑی کا گودا اور دیگر ساز و سامان کے علاوہ سیاحوں کی نقل و حمل کا بھی کام لیا جاتا ہے۔ 

میٹھے پانی کی نایاب اور معدومیت کے خطرے سے دوچار سیلیں جنہیں سائی ما رِنگڈ سیل کہا جاتا ہے، دنیا بھر میں صرف اسی جھیل میں پائی جاتی ہیں۔ سائی ما کی سامن مچھلی بھی یہاں رہتی ہے اور اسے بھی معدومیت کے خطرے کا سامنا ہے۔

|  |  |
| --- | --- |
|  | ویکی ذخائر پر **سائی ما (جھیل)** سے متعلق سمعی و بصری مواد ملاحظہ کریں۔ |
جاپان میں بدھ مت کی سادھنا
شوگیندو سادھنا (جاپان کی ثقافت)
**سادھنا** (انگریزی: Sādhanā) تبتی: སྒྲུབ་ཐབས་
; چینی: 修行; پینین: *xiūxíng*)ایک عمومی اصطلاح ہے جو یوگائی روایات سے تعلق رکھتی ہے۔ یہ کسی بھی قسم کی روحانی کسرت کو کہا جاتا ہے جو سادھکا میں ترقی کرنے تعلق رکھتی ہے۔ یہ ترقی اپنی زندگی کی حقیقت کی جانب قطعی رسائی کے اظہاریے تعلق رکھ سکتی ہے۔ اس میں کئی درجہ بندیاں ہیں جو ہندومت، بدھ مت، جین مت اور سکھ مت کی روایات سے تعلق رکھتی ہیں، جن پر عمل آوری کی جاتی ہے تاکہ مختلف روحانی یا رسم و رواج سے جڑے مقاصد کی تکمیل ہو سکے۔

مزید دیکھیے
-----------

* دھیان

حوالہ جات
---------

1. ↑  "The 4 Pillars of Sadhana for a Genuine Seeker"۔ Om Swami (بزبان انگریزی)۔ 2011-12-22۔ اخذ شدہ بتاریخ 06 نومبر 2020
2. ↑  Flood, Gavin. *An Introduction to Hinduism*. Cambridge University Press: Cambridge, 1996. pp. 92, 156, 160, 167. آئی ایس بی این 0-521-43878-0

.
3. ↑  NK Brahma, Philosophy of Hindu Sādhanā, آئی ایس بی این 978-8120333062

, pages ix-x
4. ↑
5. ↑  C.C. Shah, Cultural and Religious Heritage of India: Jainism, Mittal, آئی ایس بی این 81-7099-9553

, page 301
6. ↑  Sadhana Practice
**دریائے غوربند** افغانستان کا ایک دریا ہے جو صوبہ پروان سے ہوتا ہوا گزرتا ہے ۔ یہ دریائے پنجشیر کی ایک معاون دریا ہے ، پھر دریائے سندھ کا ذیلی معاون ، پھر دریائے کابل کا ۔ 

غوربند مکمل طور پر صوبہ پروان میں بہتا ہے ، جہاں اس نے اپنا نام ضلع گوربند کو دیا۔ یہ مشرقی شببر پاس (جو پروان اور بامیان کے صوبوں یا غوربند اور دریائے قندوز کے آبی بہاوؤں کو جوڑتا ہے) میں پیدا ہوا ہے اور یہ مشرق کی سمت میں گزرتا ہے جو اسے اپنے بیشتر حصے میں برقرار رکھتا ہے۔ یہ جنوب کے ساتھ ساتھ بہتا ہے اور ہندوکش کے مسلط وسطی سلسلے کو ، سالنگ کے شببر پاس علاقے میں پگھلا ہوا ملتا ہے۔ یہ اس سے جنوب کی طرف ہندوکش (شمال) اور کوہ بابا کے اعلی سلسلے کے درمیان ایک لمبی وادی میں بہتا ہے۔ اس کے بعد یا اپنے دائیں کنارے پر مشرق میں چاریکر سے 10 کلومیٹر کے فاصلے پر دریائے پنج چیر ساتھ ملتا ہے۔ یہ شیخ علی ، چنواری ، غوربند اور سورکھ پارسا کے اضلاع میں بہتا ہے۔

گوربند میں بائیں اور دائیں دونوں طرف سے بہت سے معاون دریا ملتے ہیں ، یہ سب بنیادی طور پر موسم بہار اور گرمیوں میں برف پگھلنے سے بہتے ہیں۔ اس کا اہم معاون دریا ، دریائے ترکمان ہے لیکن دریائے سالانگ بائیں کنارے سے ملتا ہے اور اس کی وادی گزرنے اور ملک کے شمالی آدھے حصے تک جانے کا ایک اہم راستہ ہے۔ جبل سراج کے مقام پر دریائے سالانگ ، دریائے غوربند کے ساتھ ملتا ہے۔

حوالہ جات
---------

1. ↑  "GeoNames.org"۔ www.geonames.org (بزبان انگریزی)۔ اخذ شدہ بتاریخ 05 اپریل 2018

بیرونی روابط
------------

* صوبہ پروان کا نقشہآرکائیو شدہ (Date missing) بذریعہ aims.org.af (Error: unknown archive URL) [ *<span title="Dead link since January 2017">مستقل مردہ لنک</span>* ][ *<span title="Dead link since January 2017">مستقل مردہ لنک</span>* ]
**ڈبلیو نیشنل پارک** ( (فرانسیسی: *Parc national du W*)‏ )  یا **ڈبلیو ریجنل پارک** ( (فرانسیسی: *W du Niger*)‏ ) مغربی افریقہ کا ایک بڑا قومی پارک ہے جو دریائے نائجر میں ایک جزیرے کے گرد ہے جو شکل میں انگریزی حرف تہجی ڈبلیو W سے ملتا ہے۔ اس پارک میں تین ممالک نائجر، بینن اور برکینا فاسو کے علاقے شامل ہیں، اور یہ تینوں حکومتوں کے مشترکہ زیر انتظام ہے۔ سن 2008 تک، علاقائی نظم و نسق کے نفاذ کو یورپی یونین کی مالی اعانت سے چلنے والے پروجیکٹ، سوڈانو۔سواحلی افریقہ میں محفوظ ماحولیاتی نظام ECOPAS، (فرانسیسی: *Ecosystèmes protégés en Afrique soudano-sahélienne*)‏ کی حمایت حاصل تھی۔ یہ تین قومی پارک، **ڈبلیو بین السرحدی پارک** ( (فرانسیسی: *Parc Regional W*)‏ کے مشترکہ نام سے چلائے جاتے ہیں۔  ڈبلیو نیشنل پارک کا جو حصہ بینن میں پڑتا ہے، جسکا رقبہ 8000 مربع کلومیٹر (3100 مربع میل) سے زیادہ ہے، جون 2020ء میں افریقی پارکس کے مکمل انتظام کے تحت آیا۔  بینن میں، ڈبلیو نیشنل پارک پینڈجاری نیشنل پارک سے متصل ہے جو افریقی پارکوں کے زیر انتظام ہے۔

حوالہ جات
---------

1. 1 2 3 4  "Parc national du W"۔ Ramsar Sites Information Service۔ اخذ شدہ بتاریخ 25 اپریل 2018
2. ↑  parc-w.net: Official site.
3. ↑  "Benin Government Commits to Long-term Protection of W National Park in Benin"